Rumah Sakit Panti Rapih iku salah siji rumah sakit swasta ing Yogyakarta lan dikelola déning Yayasan Panti Rapih. Yayasan Panti Rapih diadegaké déning Ordo Katulik Carolus Borromeus.

Sajarah 
Tanggal 15 September 1928, Ordo Katulik Carolus Borromeus kanthi dibantu Ir. Schmutzer van Rijckevorsel miwiti pembangunan gedhong RS Carolus Borromeus cabang Yogyakarta.

Wangunan rumah sakit dirancang sarupa karo biara utama ordho St. Carolus Borromeus ing Maastricht, Walanda. Watu pisanan RS ditapakasmani déning Ir. Schmutzer van Rijckevorsel.

Sasi Januari 1929, 5 suster Katulik Walanda saka ordho Carolus Borromeus rawuh ing Yogyakarta saperlu tugas pelayanan wong-wong lara, sarujuk karo  ajaran kitab suci agama Katulik.

Ka-5 suster mau ya iku: Sr. Gaudentia Brand, Sr. Judith de Laat, Sr. Ignatia Lemmens, Sr. Simonia, lan Sr. Ludolpha de Groot.

Gedhong rumah sakit nembé rampung dibangun kanthi wutuh tanggal 25 Agustus 1929. Bab iki ditandhanikaro pemberkatan gedhong déning biskop Katulik Mgr. Van Velsen, S.J. Tanggal 14 September 1929, rumah sakit dibukak kanthi resmi déning Sultan Hamengkubuwono VIII minangka RS Onder de Bogen (ana ing sangisoré lengkungan/gréja).

Sawetara taun sabanjuré, Sultan Hamengkubuwono VIII maringi bebungah  mobil ambulans marang RS mau.

Lokasi 
Jalan Cik Di Tiro, ing sangarepé gapura utama Universitas Gadjah Mada (UGM).

Pranala njaba 
 Situs resmi RS Panti Rapih.

Rumah sakit ing Yogyakarta
Institusi Kaséhatan Katulik